تورکیه-نین خاریجی ایشلر ناظیری مولود چاووش اوغلو میصر ایله یئنی دؤورده قارشی‌لیق‌لی سفرلرین اولا بیله جگینی سؤیله‌ییب.
مولود چاووش اوغلو پایتاخت آنکارادا ژورنالیستلره وئردیگی بیاناتدا گوندمدکی گونجل مؤوضوع لاری قیمتلندیریب.
تورکیه خاریجی ایشلر ناظیری تورکیه ایله میصر آراسینداکی موناسیبتلرله باغلی دئییب: "یئنی دؤورده قارشی‌لیق‌لی سفرلر و گؤروشلر اولا بیلر".
ایکی اؤلکه آراسیندا خاریجی ایشلر ناظیرلرینین معاوینلری سویه سینده ایجلاسین کئچیریله جگینی بیلدیرن مولود چاووش اوغلو بو مسئله ایله باغلی پلانلاشدیرمانین داوام ائتدیگینی، تاریخی‌نین ایسه بللی اولمادیغینی سؤیله‌ییب.
میصرا سفیر آتانماسی‌نین موذاکیره ائدیلمه‌دیگینی قئید ائدن مولود چاووش اوغلو بو مؤوضوعنون دا همین ایجلاسدا گوندمه گله بیله جگینی ایفاده ائدیب.
یونانیستان خاریجی ایشلر ناظیری نیکوس دندیاسین تورکیه ائدجگی سفرله باغلی دا بیانات وئرن مولود چاووش اوغلو  سفرین تاخیره سالیندیغینی سؤیله‌ییب.
بلژیک-ین پایتاختی بروکسل-ده بو گون ناتو شوراسی‌نین ایجلاسی‌نین کئچیریله جگینی بیلدیرن مولود چاووش اوغلو بو سببدن نیکوس دندیاسلا تلفون علاقه سی ساخلادیغینی و یونانیستان خاریجی ایشلر ناظیری تورکیه صاباح سفر ائدجگینی قئید ائدیب.
